बंगलुरु दुर्ग
बंगलुरु दुर्ग का निर्माण १५३७ में मिट्टी के दुर्ग के रूप में आरम्भ हुआ। और इसके निर्माता केम्पेगोडा प्रथम थे जो बंगलुरु के संस्थापक और विजयनगर साम्राज्य के एक सामन्त थे। हैदर अली ने १७६१ में मिट्टी की दीवार के स्थान पर पत्थर की दीवार बनवायी जिसे १८वीं शताब्दी के अन्तिम काल में उसके बेटे टीपू सुल्तान ने और सुधार कराए। १७९१ के आंग्ल-मैसूर युद्ध में यह क्षतिग्रस्त हो गया। आज भी यह १८वीं शताब्दी के किलेबन्दी का अच्छा उदाहरण है।